Geloftefees - 16 Desember 2011 - AWB
Woensdag, 16 November 2011 16:15
Die Geloftefees op 16 Desember 2011 vind plaas by Sikelele Adventure Village, Magaliesburg. GPS-koördinate S 25'56.273 en E 027'20.140. U kan ook die AWB-kantoor skakel vir navrae - 018 2642516 of 018 2643669.
Die verrigtinge begin Saterdag om 10h00. Die erediens word waargeneem deur ds. Ben Maree en die feesrede word gelei deur Willem Etsebeth. Die publiek is welkom by die Geloftefeesvieringe. 'n Volledige program sal op 'n later stadium beskikbaar gestel word.
Op Saterdag 17 Desember 2011 om 09h00 vind 'n AWB Landsberaad plaas op bovermelde terrein waartydens elkeen insette kan lewer om die nuwe jaarprogram te beplan. Elkeen se insette is van uiters belang aangesien ons ook moet besin oor ons verbintenis met ander organisasies en die rol van die Beweging binne die pas verkose Volksraad. Hierdie Landsberaad is slegs vir ingeskrewe en voornemende AWB lede.
Toegang: - R 40.00 per persoon per dag – dit sluit oornagkoste in indien u sou wou oorslaap
- kinders onder 16 jaar is gratis
Chalets is beskikbaar asook kampeergeriewe vir diegene wat wil oornag. Bring eie beddegoed, eetgerei en kos. Braaipakkies sal te koop wees teen R35.00. Indien u belangstel, moet dit saam met die toegangsgeld oorbetaal word. Kombuis met gasstowe en ablusiegeriewe is ook op die terrein. Besprekings word by AWB Hoofkantoor gedoen.
Daar is slaapgeriewe vir slegs 400 persone en u word aangeraai om so spoedig moontlik te bespreek en bewys van inbetaling deur te stuur na Hoofkantoor om te verseker van u oornaggeriewe en spesifiseer asseblief hoeveeel braaipakkies. E-pos adres: mtb@telkomsa.net of faks na 018 2642516. Meld asseblief u voorletters en van as verwysing.
Die bankrekening wat u vir die doel gebruik is:
U neem dan u bewys van inbetaling op 16 Desember 2011 saam na die terrein om toegang te verkry.
Die semantiese bedrog van die VVK gedrog! - Boere-Republikeine
Donderdag, 10 November 2011 15:48
Die Verkosenes van die VVK-lede wat na hulle verwys as Volksraad is misleidend. Watter volk verteenwoordig hulle? Andries Breytenbach praat nou ewe skielik van die Boere-Afrikaner, 'n woord wat hy nooit tevore in sy mond sou geneem het nie.
Die VVK is 'n nuwe politieke party wat die VVK verteenwoordig en dis al. Dit kan met daardie klein persentasie van... stemme, nie eers die Afrikaner waaop hulle so roem, verteenwoordig nie.
Al wat uit hierdie oefening nou duideliker word, is dat die aksie van die VVK, 'n breinkind is van die HNP. Andries Breytenbach as leier van die HNP sou nooit toestemming gekry het om met die ANC te onderhandel nie. Trouens dit sou 'n linksomkeer van die HNP-beleid wees. Dit is nou netjies omseil. So werk die politiek! Piet Rudolph. (10/11/2011).